|  |
| --- |
| **VZOREC POGODBE** |

**NAROČNIK: JAVNO KOMUNALNO PODJETJE GROSUPLJE d.o.o.**,

Cesta na Krko 7, 1290 Grosuplje
ki ga zastopa Stanislav Stopar, direktor

|  |  |
| --- | --- |
| Matična številka: |  |
| Identifikacijska številka (ID za DDV): |  |

in

**IZVAJALEC:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

|  |  |
| --- | --- |
| Matična številka: |   |
| Identifikacijska številka (ID za DDV): |   |

skleneta naslednjo

**POGODBO**

**za izvedbo javnega naročila**

**»*Mobilna telefonija in komunikacija med napravami*«**

**ŠT. \_\_\_\_\_\_\_\_\_\_\_\_\_\_\_\_\_**

1. **člen**

**(pravna podlaga)**

Na osnovi javnega razpisa za oddajo javnega naročila »*Mobilna telefonija in komunikacija med napravam*i«, objavljenega na portalu javnih naročil dne \_\_\_.\_\_\_.2019 pod številko objave \_\_\_\_\_\_\_\_\_\_\_\_, je bil z odločitvijo o oddaji javnega naročila z dne \_\_\_\_\_\_ kot najugodnejši ponudnik izbran izvajalec po tej pogodbi, zato s to pogodbo naročnik naroča, izvajalec pa prevzame v izvedbo storitve mobilne telefonije in komunikacije med napravami.

Ponudbena dokumentacija izvajalca, ki je bil izbran kot najugodnejši popoln ponudnik, z dne \_\_\_\_\_\_\_\_ in razpisna dokumentacija (z vsemi prilogami) za javno naročilo sta sestavni del te pogodbe.

1. **člen**

**(predmet pogodbe)**

S to pogodbo se naročnik in izvajalec dogovorita o splošnih pogojih izvajanja javnega naročila.

Predmet pogodbe so:

1. storitve mobilne telefonije,
2. komunikacija med napravami (M2M)

kot izhaja iz razpisne dokumentacije za izvedbo predmetnega javnega naročila in predračuna.

Storitve, ki so predmet te pogodbe, so podrobneje opisane v razpisni dokumentaciji in njenih prilogah.

1. **člen**

**(obseg storitev)**

V obrazcu ponudbenega predračuna je navedeno ocenjeno število posameznih naročniških razmerij in ocenjeno število mobilnih aparatov za obdobje 24 mesecev.

Naročnik bo v času trajanja pogodbe z izvajalcem sklepal naročniška razmerja in kupoval mobilne aparate v skladu s svojimi dejanskimi potrebami.

Izvajalec se odpoveduje vsem zahtevkom do naročnika, v kolikor le-ta v času trajanja te pogodbe ne bo imel potreb po sklepanju naročniških razmerij oz. potreb po nakupu mobilnih aparatov.

Naročnik in izvajalec soglašata, da lahko naročnik po potrebi poveča ali zmanjša število uporabnikov ali naročnin brez spremembe cen iz te pogodbe.

1. **člen**

**(količina)**

Vsa naročniška razmerja so časovno omejena oziroma vezana na veljavnost pogodbe ter prenehajo veljati z dnem, ko preneha veljati pogodba brez morebitnih dodatnih obveznosti oziroma stroškov naročnika do izvajalca.

Stranki se dogovorita, da naročnik ne more vnaprej natančno določiti natančnega števila naročniških razmerij, količine klicev oz. števila nakupa opreme/mobilnih aparatov, saj jih je v naprej objektivno nemogoče določiti, zato si pridržuje pravico:

* da so količine uporabe in število posameznih naročniških razmerij v predpisanem obdobju večja ali manjša od ocenjenega števila;
* da bo mobilne aparate kupoval glede na dejanske potrebe, zato je njihovo število lahko večje ali manjše od ocenjenega;

Izvajalec bo moral ves čas trajanja pogodbe nuditi mobilne naprave v razredih, enakih ali boljših karakteristik (za osnovni, srednji in višji razred), kot so navedene v razpisni dokumentaciji.

1. **člen**

**(cene)**

Izvajalec bo naročniku zaračunaval dejanske storitve oz. nakupe mobilnih naprav po predračunu, ki je priloga te pogodbe.

Cene tako posameznih postavk, kot končne cene, ki so podane v predračunu vključujejo vse stroške in morebitne popuste tako, da naročnika ne bremenijo kakršni koli drugi stroški, povezani s predmetom javnega naročila. Cene posameznih postavk iz ponudbenega predračuna, so fiksne za celotno obdobje trajanja te pogodbe.

Cene za druge storitve, ki jih bo naročnik po predhodni odobritvi uporabljal, in niso bile zahtevane na obrazcu predračuna, bo izvajalec zaračunal naročniku po ceni glede na svoj uradno veljavni cenik za poslovne uporabnike. Velja cena iz najugodnejšega cenika za poslovne uporabnike, če je teh več. Če cenika za poslovne uporabnike ni, se upoštevajo cene iz splošnega veljavnega cenika izvajalca. Pogodbeni stranki se lahko dogovorita tudi za popust na ceno takšne storitve.

1. **člen**

**(rok izvedbe**)

Izvajalec se zavezuje, da bo vzpostavil storitve, ki so predmet naročila v roku trideset (30) dni od podpisa pogodbe oz. po dogovoru z naročnikom.

1. **člen**

**(rok in kraj dobave)**

Izvajalec se zavezuje mobilne aparate ves čas trajanja pogodbe dobavljati sukcesivno, na osnovi naročila naročnika, in sicer v roku petih (5) delovnih dni (velja za aparate na zalogi). Za aparate, ki jih izbrani ponudnik nima na zalogi, je dobavni rok največ deset (10) delovnih dni, pri čemer se lahko rok, ob soglasju naročnika ali iz upravičenih razlogov, ki niso na strani ponudnika, ustrezno podaljša. Dobavni rok prične teči naslednji dan po prejemu naročilnice. Izbrani ponudnik bo mobilne aparate dostavil brezplačno na sedež naročnika.

Blago se šteje za prevzeto s podpisom dobavnice oz. primopredajnega zapisnika.

1. **člen**

**(obveznosti naročnika)**

Naročnik se zavezuje tudi:

* poravnati vse obveznosti v višini in rokih kot je dogovorjeno v tej pogodbi;
* sodelovati z izvajalcem in mu omogočiti postavitev sistema mobilne telefonije in telemetrije na vseh lokacijah naročnika.
1. **člen**

**(obveznosti izvajalca)**

Izvajalec se zavezuje, da bo izpolnil vse obveznosti iz te pogodbe in razpisne dokumentacije, skladno z njunimi določili in pogoji, v nasprotnem primeru je naročnik upravičen unovčiti zavarovanje za dobro izvedbo pogodbenih obveznosti.

Prav tako se izvajalec zavezuje odpraviti vse ugotovljene pomanjkljivosti, servisirati mobilne aparate in brezplačno dobavljati nadomestne dele v času garancijske dobe v skladu z določili te pogodbe in garancijske izjave.

Izvajalec se zavezuje izročiti naročniku finančno zavarovanje za dobro izvedbo pogodbenih obveznosti v roku 8 (osmih) dni od sklenitve pogodbe, kot pogoj za veljavnost te pogodbe.

Izvajalec izjavlja, da bo svoje naloge in obveznosti opravil strokovno in kvalitetno po pravilih stroke, v skladu z veljavnimi predpisi, tehničnimi navodili, priporočili in normativi ter v dogovorjenih rokih.

1. **člen**

(**jamstvo izvajalca)**

Izvajalec jamči:

* da so dobavljeni/kupljeni mobilni aparati novi in delujejo brezhibno ter nimajo stvarnih in pravnih napak;
* da dobavljeni/kupljeni mobilni aparati popolnoma ustrezajo vsem tehničnim opisom, karakteristikam in specifikacijam, ki so bile dane v okviru razpisne in ponudbene dokumentacije;
* da bo naročnik pridobil vse pravice, ki so vezane na mobilne aparate, izvajalec pa bo brezhibno izvrševal vse obveznosti, ki so vezane na mobilne aparate;
* nudil brezplačno strokovno pomoč in svetovanje;
* pri izvajanju obveznosti racionalno uporabljal napredne ter najustreznejše informacijske tehnologije in metode.
1. **člen**

**(tehnična podpora)**

Izvajalec se zavezuje naročniku nuditi tudi tehnično podporo 24 ur na dan. Tehnična podpora zajema tudi pomoč pri nastavitvah in odkrivanju napak ter komunikacijo s proizvajalcem v primeru reševanja napak.

1. **člen**

**(letno poročilo)**

Stranki se dogovorita, da zagotovi izvajalec naročniku arhiv podatkov, in predloži naročniku, vsako leto do 20. januarja za preteklo obdobje letno poročilo, ki vsebuje:

* seznam telefonskih številk;
* število naročniških razmerij,
* količino klicev v različna domača in tuja omrežja;
* število poslanih SMS sporočil in število MMS sporočil;
* višina prenosa podatkov doma in v tujini;
* količino kupljenih mobilnih aparatov;
* znesek za opravljene storitve (brez DDV);
* znesek za nakup mobilnih aparatov in pripadajoče opreme (brez DDV);
* izpisi porabe storitev po posamezni telefonski številki;
* morebitne druge storitve po predhodnem dogovoru med strankama.
1. **člen**

**(zaupnost komunikacij)**

Izvajalec mora zagotavljati zaupnost komunikacij - vsebine govornih zvez, prenosa podatkov in drugih pogodbenih storitev, v skladu s svojimi tehničnimi možnostmi in v skladu z veljavno zakonodajo.

Izvajalec mora zagotavljati zaupnost komunikacij - vsebine govornih zvez, prenosa podatkov in drugih pogodbenih storitev v omrežjih pogodbenih operaterjev, v skladu s pogoji pogodbenih operaterjev in veljavno zakonodajo.

Izvajalec odškodninsko odgovarja naročniku za zlorabo ali nedovoljeno uporabo podatkov ali vsebino govornih zvez ali za kakršenkoli nezakonit drug poseg v zaupnost vsebine govornih zvez ali prenosa podatkov ali katerokoli drugo pogodbeno storitev.

1. **člen**

**(garancija)**

Garancijske liste bo izvajalec izročil naročniku ob dobavi mobilnih aparatov.

1. **člen**

**(odprava napak)**

Izvajalec prevzame okvarjene mobilne aparate v času garancijske dobe na lokaciji naročnika, poskrbi za vse potrebno v zvezi s popravilom mobilnega aparata (uredi dokumentacijo z natančnim opisom napake in želenim načinom odprave te napake, posreduje aparat na pooblaščeni servis itd.) in jih po popravilu vrne na isto lokacijo, vse brezplačno. V času odprave napake oz. popravila izvajalec nudi naročniku enakovreden nadomestni mobilni aparat. Vsi transportni in drugi stroški v zvezi s popravilom v času garancijskega roka bremenijo izvajalca.

Izvajalec se zavezuje napake in popravila v garancijski dobi odpraviti v roku desetih (10) dni od dne, ko je bil o napaki oz. okvari obveščen s strani naročnika po elektronski pošti.

Rok za odpravo napake v času garancijske dobe je 45 dni od prijave napake. V času popravila nudi ponudnik naročniku enakovreden nadomestni mobilni aparat. Če ponudnik napake ne more odpraviti ali je ne odpravi v roku ali če se na mobilnem aparatu pojavi ista napaka dvakrat, se ponudnik zavezuje naročniku zamenjati mobilni aparat z novim mobilnim aparatom z enakimi ali boljšimi tehničnimi karakteristikami, in sicer v roku 5 dni po poteku roka za odpravo napak in v primeru ponavljajoče se napake, od dne ugotovitve ponudnika in naročnika, da gre za napako, ki se je pojavila že drugič.

Izvajalec mora vse nove mobilne aparate brezplačno dostaviti na lokacijo naročnika. Prav tako, v času garancijske dobe, prevzame okvarjene mobilne aparate na lokaciji naročnika in jih po popravilu vrne na isto lokacijo, oboje brezplačno.

V primeru, da izvajalec ne odpravi napake v garancijskem roku oz. ne zamenja mobilnega aparata z novim v roku iz prvega in drugega odstavka tega člena, lahko naročnik unovči finančno zavarovanje za odpravo napak v garancijskem roku.

Izvajalec se zavezuje ves čas garancijskega roka nemoteno zagotavljati lasten ali pooblaščen servis in originalne rezervne dele za dobavljene mobilne aparate in pripadajočo opremo.

1. **člen**

**(pogodbena kazen)**

Če izvajalec po svoji krivdi zamudi z izpolnitvijo pogodbenih obveznosti, je dolžan plačati naročniku za vsak koledarski dan zamude pogodbeno kazen v višini 5 ‰ (promilov) pogodbene cene posamezne storitve za obdobje 24 mesecev, vendar skupno ne več kot 10 % (procentov) pogodbene vrednosti posamezne storitve za obdobje 24 mesecev.

V kolikor bi naročniku nastala večja škoda, kot jo predstavlja dogovorjena pogodbena kazen, je izvajalec dolžan plačati naročniku tudi razliko do popolne odškodnine. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

Uveljavljanje pogodbene kazni ne izključuje unovčitve finančnega zavarovanja.

Plačilo pogodbene kazni izvajalca ne odvezuje od izpolnitve pogodbenih obveznosti.

1. **člen**

**(višja sila)**

V primeru višje sile, pod katero se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in jih stranki nista mogli predvideti ob sklepanju pogodbe ter kakorkoli vplivajo na izvedbo obveznosti, dogovorjenih s to pogodbo, je izvajalec o tem dolžan pisno obvestiti naročnika takoj, ko je to mogoče, najkasneje pa v dveh (2) delovnih dneh po nastanku le-te.

V primerih iz prejšnjega odstavka nobena od strank te pogodbe ne nosi odgovornosti za neizpolnitev katerekoli izmed svojih obveznosti.

1. **člen**

**(rok plačila)**

Izvajalec izstavi zbirni račun do desetega (10.) dneva v tekočem mesecu, za vse opravljene storitve v preteklem mesecu. Izvajalec izstavi račun za dobavljene mobilne aparate takoj po podpisu dobavnice. Naročnik bo poravnal izvedene storitve in dobavljeno blago v roku trideset (30) dni po prejemu pravilno izstavljenega računa, na transakcijski račun izvajalca.

1. **člen**

**(zamudne obresti)**

V primeru zamude pri plačilu lahko izvajalec zaračuna zakonite zamudne obresti.

1. **člen**

**(zavarovanje za dobro izvedbo pogodbenih obveznosti)**

Izvajalec se zavezuje izročiti naročniku v roku 10 (desetih) dni od sklenitve pogodbe, kot pogoj za veljavnost te pogodbe, zavarovanje za dobro izvedbo pogodbenih obveznosti v skladu z določili razpisne dokumentacije, in sicer v višini 10 % (deset odstotkov) pogodbene vrednosti z DDV, kar znaša ………………..EUR, ki jih bo naročnik unovčil v primeru, da izvajalec svojih pogodbenih obveznosti ne bo izpolnil v dogovorjeni kakovosti, količini in rokih in na način opredeljenem v tej pogodbi.

1. **člen**

**(odstop od pogodbe)**

Naročnik lahko kadarkoli brez navedbe razloga odpove to pogodbo z enomesečnim (1) odpovednim rokom, brez odškodnine pod pogojem, da je poravnal svoje zapadle obveznosti.

Odpoved je potrebno podati v pisni obliki in poslati izvajalcu priporočeno po pošti s povratnico. Odpovedni rok začne teči naslednji dan po prejemu pisne odpovedi pogodbe.

Naročnik ima pravico odstopiti od te pogodbe brez odpovednega roka in zahtevati povrnitev morebitno nastale škode, v naslednjih primerih:

* če izvajalec ne opravlja obveznosti določenih s to pogodbo v roku, dogovorjenem s to pogodbo, niti v naknadnem roku, ki mu ga določi naročnik,
* če izvajalec izvaja pogodbena dela v nasprotju z določili te pogodbe.

Izvajalec v tem primeru ni upravičen do kakršnekoli odškodnine.

1. **člen**

**(predčasna odpoved/prenehanje pogodbe)**

Izvajalec lahko z (2) dvomesečnim odpovednim rokom odstopi od pogodbe, če mu naročnik z zamudo pri plačilu povzroča večjo škodo ali če je očitno, da naročnik v razumnem roku ne bo mogel plačati.

Odpovedni rok začne teči naslednji dan po prejemu pisnega odstopa, ki ga je potrebno poslati naročniku priporočeno po pošti s povratnico.

1. **člen**

**(skrbnik pogodbe)**

Skrbnik pogodbe na strani naročnika je ……………., .., tel.: …………, e-pošta:…………………..

Skrbnik pogodbe na strani izvajalca je ………….., tel.: ……….., e-pošta: ……….

Morebitno spremembo skrbnika pogodbe sta stranki dolžni sporočiti pisno v roku treh dni od spremembe.

1. **člen**

**(veljavnost pogodbe)**

Pogodba se sklepa za obdobje 24 mesecev, pri čemer je sklenjena, ko jo podpišeta obe stranki pogodbe, in stopi v veljavo pod odložnim pogojem, da izvajalec po podpisu pogodbe naročniku predloži zavarovanje za dobro izvedbo pogodbenih obveznosti.

1. **člen**

**(varovanje podatkov)**

Izvajalec se zaveda, da bo pri opravljanju storitev iz te pogodbe dobil dostop do občutljivih podatkov, katerih uporaba je zakonsko regulirana in bi njihova zloraba ali malomarno ravnanje z njimi lahko povzročilo veliko materialno in moralno škodo naročniku. Izvajalec se zavezuje, da bo v času trajanja te pogodbe, kakor tudi po prenehanju sodelovanja, skrbno varoval kot zaupne vse dokumente, podatke, dejstva in okoliščine, ki jih bo pridobil oziroma izvedel pri opravljanju del, in jih uporabljal izključno za izvajanje te pogodbe ter jih brez pisnega soglasja ne bo sporočal tretji osebi. Za varovanje podatkov v zvezi z opravljanjem storitev je izvajalec odškodninsko odgovoren, morebitna zloraba podatkov pa pomeni tudi kazensko odgovornost kršiteljev.

1. **člen**

**(končne določbe)**

Pogodba v celoti zavezuje tudi morebitne vsakokratne pravne naslednike vsake od strank pogodbe, kar velja tudi v primeru organizacijsko statusnih ter lastninskih sprememb.

1. **člen**

**(spremembe in dopolnitve pogodbe)**

Vsaka stranka pogodbe lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki, kot aneks k tej pogodbi. V primeru sprememb skrbnikov pogodbe zadostuje pisno obvestilo ene stranke drugi stranki.

1. **člen**

**(reševanje sporov)**

Stranki se obvezujeta, da bosta uredili vse kar je potrebno za izvršitev pogodbe in da bosta ravnali s skrbnostjo dobrega gospodarja.

Stranki pogodbe sta sporazumni, da se za vsa določila, ki niso dogovorjena s pogodbo, uporabljajo določila Obligacijskega zakonika.

Morebitne spore iz te pogodbe, ki jih stranki ne bi mogli rešiti sporazumno, rešuje stvarno pristojno sodišče v Grosupljem.

1. **člen**

**(končna določba)**

Pogodba je sestavljena in podpisana v dveh (2) enakih izvodih, od katerih prejme vsaka stranka po en (1) izvod.

1. **člen**

**(Socialna klavzula)**

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe ali njegovega podizvajalca.

1. **člen**

**(Protikorupcijska klavzula)**

Stranki pogodbe in njeni zakoniti zastopniki izrecno izjavljajo, da v postopku sklepanja in izvajanja te pogodbe ni prišlo in ne prihaja do nikakršnih dejanj, ki bi bila v nasprotju z veljavno zakonodajo in/ali imajo znake koruptivnih dejanj. V primeru, da se pri postopku sklepanja ali izvajanja te pogodbe ugotovi, da so se zgodila koruptivna dejanja, potem se šteje predmetna pogodba za nično in brez učinka v pravnem prometu, kar se zgodi v trenutku, ko je zoper posameznika ali zoper pravno osebo, ki je pogodbena stranka oz. njen zakoniti zastopnik, vložena pravnomočna obtožba oz. obtožni predlog.

|  |  |
| --- | --- |
| Št.: | Št.: |
| Kraj in datum:  | Kraj in datum:  |
| Izvajalec: | Naročnik: |
|  |  |
| Direktor: | Direktori |